stanford-oval/wikipedia huggingface dataset:
אבולוציה של סכיזופרניה
השערות > השערת מערכת החיסון

חשיפה סביב הלידה - הועלתה השערה כי דלקת עצבית חריפה במהלך ההתפתחות העוברית המוקדמת עלולה לתרום לפתוגנזה של סכיזופרניה. הסיכון לסכיזופרניה גבוה יותר בקרב מי שאמו סבלה מזיהומים ויראליים לפני הלידה כמו שפעת, אדמת, חצבת ופוליו, וכן זיהומים חיידקיים או זיהומים באיברי הרבייה. המוח רגיש מאוד למתקפות סביבתיות במהלך ההתפתחות המוקדמת. גורמים המשותפים לתגובה החיסונית למגוון פתוגנים קשורים לזיהום טרום לידתי/סביב לידתי והפרעות נוירו-התפתחותיות.
רמות גבוהות של ציטוקינים וגורם נוירוטרופי מוחי - לפי אחת ההשערות, קיים קשר בין פגיעה במערכת החיסון לבין סכיזופרניה. רמות גבוהות של ציטוקינים פרו-דלקתיים ומתווכים אחרים של מערכת התגובה לדלקות בתאים האימהיים והעובריים עלול להשפיע לרעה על התפתחות המוח, ובכך להגביר את הסיכון להפרעות בתפקוד המוח לטווח ארוך בהמשך החיים.ואכן, אצל חולי סכיזופרניה נמצאו רמות גבוהות של ציטוקינים.
לחולי סכיזופרניה יש רמות נמוכות יותר של גורם נוירוטרופי מוחי במוח או BDNF - האחראי על קידום התפשטות, התחדשות והישרדות של נוירונים. הדבר חשוב גם לוויסות התפקוד הקוגניטיבי, שחולי סכיזופרניה מתקשים בו. ביטוי נמוך יותר של BDNF קשור לביטוי מוגבר של IL-6 ולעלייה ברמות הקורטיזול. ככל שיש יותר ציטוקינים מעודדי דלקת במחזור, ייצור ה-BDNF יורד עוד יותר. מכאן שכמות עודפת של ציטוקינים פרו-דלקתיים משפיעה לרעה על ייצור BDNF. הדבר משפיע בתורו על הנוכחות והחומרה של פסיכוזה אצל סכיזופרנים.
השערות > השערת הביות העצמי

לפי תאוריית הביות העצמי, בתקופת הפּלֶיסטוֹקֵן המאוחרת התפצלו בני אדם קדמונים מאבותיהם ההומינידים ועברו שינויים התנהגותיים שהובילו להפחתת התוקפנות ולעלייה בביות. כתוצאה מכך חלו שינויים בהתפתחות הביולוגית, המורפולוגית, הפיזיולוגית והגנטית של בני האדם. הדבר הוביל לשינויים אנטומיים בגודל, במבנה הגולגולת ובהבדלים מבניים במוח, וכן לשינויים בהתנהגות הקשורים לרמות מופחתות של הורמוני לחץ ועיכוב בהבשלה של בלוטות יותרת הכליה. השערת הביות העצמי מכירה בחשיבות של אבולוציית הביות של האדם, תוך דגש על תרומתה להתפתחות הגנטית המשתנה של הרכס העצבי ולנישה התרבותית החברתית שלנו. הסתגלויות הקשורות לביות העדיפו פיתוח יכולות קוגניטיביות מורכבות, כולל תודעה לשונית מתקדמת.
לפי השערת הביות העצמי, סכיזופרניה נובעת מתפקוד לקוי של התפתחות הרכס העצבי, המופעלת על ידי הבחירה ב"ביות", ומדגישה את מאפייני הביות המרכיבים את הפנוטיפ הקליני של סכיזופרניה. ליקויים הקשורים ליצירה ולעיבוד של שפה נפוצים בתסמינים חיוביים ושליליים של סכיזופרניה כאחד. בנוסף, סכיזופרנים מגלים לעיתים קרובות תכונות ביות בולטות יותר ברמה המורפולוגית, הפיזיולוגית וההתנהגותית, כולל הפרעות במבנה הגולגולת, חוסר רגישות של קליפת המוח למצבי לחץ ודיבור לא מאורגן.
מחקר שפורסם בשנת 2017 התמקד במספר גנים אפשריים (FOXD3, RET, SOX9, SOX10, GDNF) לתפקוד חופף ביחס לסכיזופרניה, ביות והתפתחות הרכס העצבי. במחקר זה נמצא שהמספר הגדול ביותר של ביטויים לסכיזופרניה נמצאים בקליפת המוח הקדמית, בגרעין הסטריאטום ובהיפוקמפוס. למרות שהתוצאות אינן משקפות את האירועים המולקולריים שהתרחשו במהלך התפתחות עצבית מוקדמת באבולוציה, הן מספקות תובנה לגבי הרשת המולקולרית העומדת בבסיס התרחישים הקוגניטיביים והחברתיים הפגועים הפועלים במוח של סכיזופרנים, ומחזקות את ההשערה כי ביות עצמי, עיבוד שפה וסכיזופרניה קשורים זה בזה.
השערות > השערת הברירה המינית

השערה זו מתבססת על השערת המוח המוטבע של קרספי ובדקוק לגבי אוטיזם ופסיכוזה. היא מציעה שהתכונות ההתנהגותיות הקשורות לאוטיזם וסכיזופרניה הועילו לאסטרטגיות רבייה, הזדווגות והורות, ולפיכך הן נשמרו באוכלוסייה האנושית באמצעות ברירה מינית. לפי השערה זו, תכונות דמויות אוטיזם וסכיזופרניה מתקיימות כהפכים על אותו ספקטרום של קוגניציה נורמלית, ורוב האנשים מציגים דרגות מתונות של אחת מתכונות אלה או שתיהן.
מאפיינים דמויי אוטיזם נבררים על סמך האינטליגנציה המכניסטית והמעשית שלהם להשגת משאבים ותמיכה בקשר ארוך טווח. לעומת זאת, תכונות סכיזופרניות מדגישות יצירתיות מילולית ואמנותית ומצביעות על אסטרטגיית הזדווגות לטווח קצר.
לפיכך, השונות בתכונות קוגניטיביות נשארה בצורת אסטרטגיות הסתגלות של היסטוריית חיים, רבייה ואבהות בהתאם לתנאים אקולוגיים מקומיים ולמאפיינים אישיים. למרות שההשערה מציעה כי התכונות הקוגניטיביות לא נוצרו באמצעות ברירה מינית וסביר להניח שהתפתחו מסיבות שאינן קשורות להזדווגות, ההשפעות ההתנהגותיות המוכתבות על ידי התכונות הגנטיות האוטיסטיות והסכיזופרניות נותרו באדם, ורק גרסאות קיצוניות של אחת מהשתיים גורמות למצב קליני.
ראו גם

גישות אבולוציוניות לדיכאון
פסיכיאטריה אבולוציונית
2017 בישראל

| 0 | 1 | 2 | 3 |
| --- | --- | --- | --- |
| «««  2016   2015  2014 |  דגל ישראל | 2017  בישראל |  »»»  2018   2019   2020 |
כל ערכי השנים בישראל • אירועים בולטים בעולם ב-2017 כרונולוגיה של אזור ארץ ישראל פורטל ישראל • לוח שנה של שנת 2017
2017 בישראל (ה'תשע"ז – ה'תשע"ח) הייתה השנה בה מדינת ישראל ציינה 69 שנים להקמתה.
הנהגה

נשיא המדינה – ראובן ריבלין
ראש ממשלת ישראל  ה-34  – בנימין נתניהו
יושב ראש הכנסת העשרים – יולי אדלשטיין
נשיא בית המשפט העליון – מרים נאור עד 26 באוקטובר, מאז אסתר חיות
ראש המטה הכללי – גדי איזנקוט
מפכ"ל המשטרה – רוני אלשיך
אירועים בולטים

2 בינואר – ראש הממשלה, בנימין נתניהו, נחקר על ידי משטרת ישראל בתיק 1000 בחשד לקבלת טובות הנאה מאנשי עסקים.
4 בינואר – שלושת שופטי בית הדין הצבאי מרשיעים פה אחד את אלאור אזריה בהריגה.
18 בינואר – פרשת הדריסה באום אל-חיראן - במהלך פינוי באום אלחיראן דרס תושב בדואי שוטר למוות, ונורה למוות. במהומות נפצע ח"כ איימן עודה.
1 בפברואר – פינוי מאחז עמונה במבצע "גן נעול" של משטרת ישראל על פי הנחיית בג"ץ.
15 בפברואר – ראש ממשלת ישראל בנימין נתניהו נפגש בבית הלבן עם נשיא ארצות הברית דונלד טראמפ.
18 בפברואר – לטענת המדינה האסלאמית, מטוס ללא טייס של צה"ל חיסל 5 מפעילי הארגון בירי טיל אוויר-קרקע על רכבם באזור רפיח המצרית.
3 במאי – זמר הפופ הקנדי ג'סטין ביבר הופיע בישראל.
15 במאי – תאגיד השידור הישראלי מתחיל לשדר, בטלוויזיה וברדיו, ומחליף את רשות השידור מכוח חוק השידור הציבורי.
22 במאי – ביקור נשיא ארצות הברית דונלד טראמפ בישראל.
4 ביולי – ראש ממשלת הודו נרנדרה מודי מבקר בישראל למשך שלושה ימים. זהו ביקור ראשון של ראש ממשלת הודו בישראל מאז הקמתה
18 ביולי – חנוכת חצר סרגיי בירושלים
1 בנובמבר – ערוץ 2 מתפצל לשני ערוצים של שתי הזכייניות קשת 12 ורשת 13
6 בדצמבר – נשיא ארצות הברית דונלד טראמפ מכריז בנאומו על כך שארצות הברית מכירה רשמית בירושלים כעיר הבירה של מדינת ישראל, וכן על כוונתו להתחיל בהכנות להעברת שגרירות ארצות הברית בישראל מתל אביב לירושלים.
אירועים בולטים > הסכסוך הישראלי-פלסטיני

8 בינואר – פיגוע הדריסה בטיילת ארמון הנציב: מחבל ערבי מג'בל מוכאבר דרס באמצעות משאית קבוצת חיילים בשכונת ארמון הנציב בירושלים. בפיגוע נרצחו 4 חיילי צה"ל ו-13 חיילים נפצעו, המחבל נורה ונהרג.
6 באפריל – פיגוע דריסה נהרג חיל צה"ל
14 באפריל – פיגוע ברכבת הקלה בירושלים סטודנטית בריטית נרצחה
27 במאי – מסתיימת שביתת הרעב של אסירים פלסטינים לאחר כ-40 יום, שהחלה על רקע דרישות האסירים לשיפור תנאי מאסרם
16 ביוני – הפיגוע המשולב בירושלים, בשער שכם, בו נרצחה שוטרת מג"ב הדס מלכא
14 ביולי – הפיגוע בהר הבית (2017)
21 ביולי – רצח בני משפחת סלומון בחלמיש
26 בספטמבר – הפיגוע בשער בידו
4 באוקטובר – רצח ראובן שמרלינג
30 בנובמבר – רצח רון קוקיא
אירועים בולטים > העימות בין ישראל לציר איראן-סוריה-חזבאללה

ב-13 בינואר, צבא סוריה דיווח שמטוסי קרב של חיל האוויר הישראלי תקפו בחצות הלילה את שדה התעופה הצבאי אל-מאזה בדמשק. בתקיפה הושמדו על פי סוריה מבני מכ"ם, מחסני תחמושת, בסיס חיל שריון ובסיס הגנה אווירית, וכן נהרגו ונפצעו מספר קצינים סורים. הצבא הסורי טען שהתקיפה נועדה לסייע למורדים הסורים, והזהיר את ישראל שלתקיפה תהיה השלכות חמורות.
תקיפת חיל האוויר בסוריה (מרץ 2017): ב-17 במרץ תקף חיל האוויר הישראלי נשק אסטרטגי בסוריה שהועבר לחזבאללה. צבא אסד שיגר לעבר המטוסים מספר טילי S-200, שאחד מהם יורט על ידי טיל חץ 2 ישראלי מעל בקעת הירדן. בעקבות האירועים הודתה ישראל לראשונה באופן רשמי שתקפה בסוריה. סוריה טענה שהפילה מטוס אחד, אך לדברי צה"ל כל המטוסים חזרו בשלום.
ב-7 בספטמבר דווח בכלי התקשורת בישראל כי מטוסי קרב של חיל האוויר הישראלי התקיפו מתחם שמשמש לייצור נשק כימי, סוריה הודתה כי שניים מחייליה נהרגו בתקיפה והגישה מחאה לאו"ם נגד "התוקפנות הישראלית".
נפטרו

(קטגוריה:ישראלים שנפטרו ב-2017)
1 בינואר – יעקב נאמן, שר המשפטים והאוצר בממשלת ישראל העשרים ושבע ושר המשפטים בממשלת ישראל השלושים ושתיים (נולד ב-1939)
3 בינואר – דליה עמיהוד, זמרת, מחלוצות הזמר המזרחי בישראל (נולדה ב-1941)
5 בינואר – ירון בן דב, כדורגלן (נולד ב-1970)
12 בינואר – מאיר בנאי, זמר-יוצר ושחקן (נולד ב-1961)
13 בינואר – ארי רט, עיתונאי (נולד ב-1925)
17 בינואר – מרדכי בן שחר, זמר בריטון בתחום האופרה ובתחום החזנות (נולד ב-1926).
18 בינואר – יוסל ברגנר, צייר, אמן ואומן, מאייר ספרים, צייר תפאורות ומעצב תלבושות לתיאטרון (נולד ב-1920)
27 בינואר – יצחק בן דב, קצין ההנדסה הראשי במלחמת יום הכיפורים (נולד ב-1932)
30 בינואר – שמואל ריפמן, ראש מועצה אזורית רמת הנגב (נולד ב-1949)
5 בפברואר – גילה גולדשטיין, שחקנית, אמנית וזמרת (נולדה ב-1947)
12 בפברואר – יצחק לבני, מפקד גלי צה"ל (נולד ב-1934)
15 בפברואר – יעקב גרוס, סופר, משורר ועיתונאי (נולד ב-1949)
2 במרץ – דוד רובינגר, צלם וחתן פרס ישראל לתקשורת (נולד ב-1924)
20 במרץ – מיכה לבינסון, שחקן ובמאי תיאטרון וקולנוע. (נולד ב-1952)
23 במרץ – מאיר איינשטיין, שדרן ספורט (נולד ב-1951)
24 במרץ – אברהם שריר, שר המשפטים (נולד ב-1932)
31 במרץ – שלמה תרשיש, שחקן תיאטרון, קולנוע וטלוויזיה ישראלי (נולד ב-1947)
11 באפריל – יהודה אפרוני, שחקן תיאטרון וקולנוע ומדבב ישראלי (נולד ב-1931)
15 באפריל – פנחס זוארץ, קצין בדרגת אלוף-משנה בצה"ל וראש מועצה מקומית בנימינה-גבעת עדה (נולד ב-1964)
18 באפריל – גדי שפי, מפקד שייטת 13 (נולד ב-1941)
18 באפריל – משה ורדי, עורך ידיעות אחרונות (נולד ב-1937)
3 במאי – דליה לביא, שחקנית קולנוע וזמרת ישראלית (נולדה ב-1942)
5 במאי – הרב בנימין אלון, רב, איש ציבור ציוני-דתי, חבר הכנסת ושר התיירות (נולד ב-1954)
10 במאי – אלידע גרא, במאית קולנוע וכוריאוגרפית ישראלית (נולדה ב-1931)
29 במאי – מרדכי ציפורי, שר התקשורת סגן שר הביטחון קצין שריון ראשי (נולד-1924)
13 ביוני – אברהם לבנת, איש עסקים ישראלי (נולד-1924)
18 ביוני – אופירה יוספי, זמרת ישראלית (נולדה ב-1964)
26 ביוני – סעדיה מנדל, אדריכל ישראלי (נולד ב-1931)
23 ביולי – אמיר פרישר גוטמן, זמר ישראלי (נולד ב-1976)
11 באוגוסט – ישראל קרישטל, ניצול שואה ויצרן ממתקים, אשר הוכרז על ידי ספר השיאים של גינס כגבר המבוגר ביותר החי בעולם בגיל 112. (נולד ב-1903)
27 באוגוסט – יצחק פונדק, היה מפקד בחזית הדרום במלחמת השחרור, מפקד הנח"ל ומפקד גייסות השריון (נולד ב-1913)
22 בספטמבר – שמואל מורה, פרופסור באוניברסיטה העברית וחתן פרס ישראל במזרחנות לשנת התשנ"ט (נולד ב-1932)
28 בספטמבר – דניאל פאר, שדרן, קריין ומפיק רדיו ישראלי (נולד ב-1943)
1 בנובמבר – ישראל רוזן, רב ישראלי (נולד ב-1941)
8 בנובמבר – דב יפה, רב ישראלי (נולד ב-1928)
14 בנובמבר – רות בונדי, עיתונאית, סופרת, מתרגמת וביוגרפית ישראלית (נולדה ב-1923)
23 בנובמבר – ספיר קופמן-פפושדו, דוגמנית צמרת ישראלית ומלכת היופי של ישראל לשנת 1984 (נולדה ב-1965)
26 בנובמבר – אליעזר שפיגל, כדורגלן ומאמן ישראלי (נולד ב-1922)
28 בנובמבר –  מיכאל (מיקי) גורדוס, עיתונאי וקשב ישראלי (נולד ב-1944)
2 בדצמבר – נאוה סמל, סופרת, מחזאית, מתרגמת ישראלית (נולדה ב-1954)
12 בדצמבר – הרב אהרן יהודה לייב שטינמן נשיא מועצת גדולי התורה של תנועת "דגל התורה" (נולד ב-1913)
28 בדצמבר – רונית מטלון, סופרת ישראלית (נולדה ב-1959)
מאיר בנאי
אמיר פרישר גוטמן
מאיר איינשטיין
דניאל פאר
ספיר קופמן-פפושדו
הערות שוליים

↑  אפרת פורשר, הסתיים פינוי בית הכנסת בעמונה: 17 שוטרים נפצעו בעימותים, באתר ישראל היום, 2 בפברואר 2017.
↑  רועי קייס ואליאור לוי, דאעש טוען: מל"ט ישראלי חיסל חמישה מאנשינו בסיני, באתר ynet, 20 בפברואר 2017.
↑  רומן רייב‏, תשע שנים אחרי החלטת הממשלה חצר סרגיי בירושלים הועברה לידי רוסיה, באתר וואלה, 19 ביולי 2017
↑  אליאור לוי, מגעים למניעת שביתת רעב של אלפי אסירים ביטחוניים: "רוצים טלפון וביקורים", באתר ynet, 4 באפריל 2017
↑  אסף גבור, הצבא הסורי: ישראל תקפה שדה תעופה בדמשק, באתר nrg‏, 13 בינואר 2017,
איציק וייס, דיווח בסוריה: ישראל תקפה שדה תעופה של צבא סוריה בדמשק, באתר חדשות 0404‏,‏13 בינואר 2017.
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
נשיא ארצות הברית דונלד טראמפ מתפלל בכותל המערבי בעת ביקורו הנשיאותי בישראל במאי 2017.
2019 בישראל

| 0 | 1 | 2 | 3 |
| --- | --- | --- | --- |
| «««  2018   2017  2016 |  דגל ישראל | 2019  בישראל |  »»»  2020   2021   2022 |
כל ערכי השנים בישראל • אירועים בולטים בעולם ב-2019 כרונולוגיה של אזור ארץ ישראל פורטל ישראל • לוח שנה של שנת 2019
2019 בישראל (ה'תשע"ט – ה'תש"ף) הייתה השנה בה מדינת ישראל ציינה 71 שנים להקמתה.
הנהגה

נשיא המדינה – ראובן ריבלין
ראש ממשלת ישראל  ה-34  – בנימין נתניהו
יושב ראש הכנסת העשרים ושתיים – יולי אדלשטיין
נשיא בית המשפט העליון – אסתר חיות
ראש המטה הכללי – גדי איזנקוט עד 15 בינואר, מאז אביב כוכבי
מפכ"ל המשטרה – מוטי כהן
אירועים בולטים

8 בינואר – פתיחת קטעו הדרומי של כביש 77, ממחלף ישי עד למחלף תל קשיש, שבעזרתו ניתן להגיע מבאר שבע עד לגליל העליון ללא רמזורים.
15 בינואר – ערוץ עשר נסגר אחרי כמעט 17 שנות שידור ומתמזג עם רשת 13.
16 בינואר – עלה ערוץ 13 המחודש, עם תוכני "רשת" וערוץ עשר, שסיים את שידוריו יום לפני כן.
21 בינואר – חנוכת נמל התעופה רמון שליד אילת.
22 בפברואר – שוגרה לחלל הגשושית בראשית של SpaceIL, משימתה הראשונה של ישראל לירח.
18 במרץ – ממריאה הטיסה האחרונה מנמל התעופה אילת.
9 באפריל – הבחירות לכנסת העשרים ואחת - הליכוד וכחול לבן הן שתי המפלגות הגדולות ויתרון לגוש הימין.
11 באפריל – הגשושית הישראלית "בראשית" התרסקה בניסיון נחיתה על הירח. למרות הכישלון ישראל הפכה למדינה השביעית שחלליתה הקיפה את הירח, ולמדינה השישית שכלי מעשה ידיה הגיע אל פני השטח של הירח (אחרי ברית המועצות, ארצות הברית, האיחוד האירופי, הודו וסין).
14–18 במאי – נערכו שני חצאי גמר וגמר אירוויזיון 2019 בתל אביב.
30 במאי – אושר סופית חוק התפזרות הכנסת העשרים ואחת, והוקדמו הבחירות לכנסת העשרים ושתיים.
30 ביוני – בעקבות פרשת מותו של סלומון טקה, החל גל נוסף של הפגנות יוצאי אתיופיה, שכוללו חסימת כבישים והצתות.
30 ביוני – הטיסה האחרונה משדה דב ממריאה.
7–15 ביולי – אולימפיאדת הפיזיקה הבינלאומית ה-50 מתקיימת לראשונה בישראל. נבחרת ישראל זוכה ב-5 מדליות, ביניהן 2 מדליות זהב.
13–21 ביולי – אליפות אירופה בכדורסל לנבחרות עתודה נערכה לראשונה בישראל, ונבחרת העתודה של ישראל בכדורסל זכתה בפעם השנייה ברציפות באליפות.
16 ביולי – פרשת החשד לאונס בקפריסין.
25 באוגוסט – פתיחת אצטדיון בלומפילד המחודש.
17 בספטמבר – הבחירות לכנסת העשרים ושתיים, ולראשונה שתי מערכות של הבחירות לכנסת נערכות באותה השנה.
פגישה משולשת בין נשיא המדינה ראובן ריבלין, יו"ר הליכוד בנימין נתניהו ויו"ר כחול לבן בני גנץ במהלך הניסיונות להגיע להקמתה של ממשלת אחדות לאומית ובכך לפתור את המשבר הפוליטי המתמשך ששרר בישראל, 23 בספטמבר 20193 באוקטובר – הכנסת העשרים ושתיים מושבעת.
10 בנובמבר – ישראל נפרדת מנהריים לאחר שהסכם חכירת השטח מממלכת ירדן לא חודש.
19 בנובמבר – ארבע רקטות נורו מסוריה לעבר רמת הגולן ואצבע הגליל, ויורטו על ידי כיפת ברזל.
11 בדצמבר – הכנסת העשרים ושתיים מתפזרת. הבחירות לכנסת העשרים ושלוש נקבעו ל-2 במרץ 2020.
אירועים בולטים > הסכסוך הישראלי-פלסטיני

11 בינואר – רצח תמר ויהודה כדורי.
7 בפברואר – רצח אורי אנסבכר – מתנדבת השירות הלאומי, תושבת תקוע, נרצחה ליד עין יעל בירושלים. פלסטיני תושב חברון נעצר כחשוד ברצח.
17 במרץ – הפיגוע המשולב בצומת אריאל בו נרצחו חייל צה"ל ותושב עלי ונפצע חייל נוסף. כעבור יומיים איתרו כוחות הביטחון את המחבל הפלסטיני והרגו אותו בקרב יריות.
23 באוגוסט – רצח רנה שנרב – הנערה רנה שנרב בת 17 מלוד נרצחה ואביה איתן ואחיה נפצעו קשה בשל מטען חבלה שהוטמן והתפוצץ על ידי מחבלים מהחזית העממית לשחרור פלסטין.
12 בנובמבר – מבצע חגורה שחורה: צה"ל חיסל את בהאא אבו אל-עטא, בכיר בג'יהאד האסלאמי הפלסטיני, אשר בתגובה החל בשיגור רקטות לעבר ישראל.
18 בנובמבר – מזכיר המדינה של ארצות הברית מודיע בהצהרה מיוחדת כי מדינתו לא מחשיבה את ההתנחלויות הישראליות ביהודה ושומרון כמנוגדות לחוק הבינלאומי.
הערות שוליים

↑  ענת ביין-לובוביץ', ‏המשבר בין קשת ורשת נפתר - ומיזוג רשת-עשר יוצא לדרך הערב, באתר גלובס, 15 בינואר 2019
↑  רן בוקר, הרשות השנייה אישרה את מיזוג רשת-עשר: תאריך היעד - ינואר 2019, באתר ynet, 8 בנובמבר 2018
↑   נתי טוקר, יש עסקה: הרשות השנייה אישרה את מיזוג רשת-עשר, באתר TheMarker‏, 8 בנובמבר 2018
↑  הצלחה לנבחרת ישראל באוליפיאדת הפיזיקה בת"א: חמש מדליות: 2 זהב, 2 כסף וארד, באתר "הידען", 15 ביולי 2019
↑  יואב זיתון, אחיה ראב"ד ודניאל סלאמה, יורטו 4 רקטות ששוגרו מסוריה, פיצוצים בדמשק, באתר ynet, 19 בנובמבר 2019
↑  אלון חכמון, טל לב-רם, יאסר עוקבי, ‏בתום מצוד ממושך: חוסל המחבל שביצע את הפיגוע בצומת אריאל, באתר מעריב אונליין, 19 במרץ 2019
↑  איתמר אייכנר, קובי נחשוני ו-AP, ארה"ב הודיעה - ההתנחלויות לא מנוגדות לחוק הבינלאומי, באתר ynet, 18 בנובמבר 2019
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
שיגור הטיל פלקון 9 עליו "בראשית", 21 בפברואר 2019
2007 בישראל

| 0 | 1 | 2 | 3 |
| --- | --- | --- | --- |
| «««  2006   2005  2004 |  דגל ישראל | 2007  בישראל |  »»»  2008   2009   2010 |
כל ערכי השנים בישראל • אירועים בולטים בעולם ב-2007 כרונולוגיה של אזור ארץ ישראל פורטל ישראל • לוח שנה של שנת 2007
2007 בישראל (ה'תשס"ז-ה'תשס"ח) הייתה השנה בה מדינת ישראל ציינה 59 שנים להקמתה.
הנהגה

נשיא המדינה – משה קצב עד 15 בינואר, מאז דליה איציק עד 15 ביולי, מאז שמעון פרס
ראש ממשלת ישראל  השלושים ואחת  – אהוד אולמרט
יושב ראש הכנסת השבע עשרה – דליה איציק
נשיא בית המשפט העליון – דורית ביניש
ראש המטה הכללי – דן חלוץ עד 14 בפברואר, מאז גבי אשכנזי
מפכ"ל המשטרה – משה קראדי עד 1 במאי, מאז דודי כהן
אירועים בולטים > הסכסוך הישראלי-פלסטיני

29 בינואר – 3 הרוגים בפיגוע התאבדות במאפיה באילת.
2 במאי – פעילי החמאס והג'יהאד האיסלאמי משגרים לפחות 18 רקטות לעבר ישראל אשר פוגעים ברכב בסמוך למרכז המסחרי של שדרות. באירוע נהרגת אשה ישראלית ונפצעים 2 אנשים.
17 במאי - מטוס של חיל האוויר הישראלי מפציץ בניין של החמאס בעזה. באירוע נהרג לפחות אדם אחד ונפצעו כ-45 אחרים.
20 במאי - מטוס של חיל האוויר הישראלי יורה טיל לעבר הבית של ח'ליל אל חיה, מבכירי הנהגת החמאס ברצועת עזה. באירוע נהרגים 8 בני אדם ונפצעים רבים אחרים. אל חיה לא היה בביתו בזמן האירוע.
21 במאי – ישראלי נהרג בשדרות לאחר שטיל נחת ליד הרכב בו הוא ישב.
28 בדצמבר – הפיגוע בנחל תלם - שני חיילי צה"ל בחופשה נהרגים מאש של מחבלים בעת שטיילו בנחל תלם.
נפטרו

(קטגוריה:ישראלים שנפטרו ב-2007)
2 בינואר – טדי קולק, ראש עיריית ירושלים (נולד ב-1911)
7 בינואר – חגי דיקן, דיפלומט, השגריר הישראלי הראשון בסינגפור (נולד ב-1918)
16 בינואר – יורי שטרן, כלכלן, אסיר ציון וחבר הכנסת מטעם ישראל בעליה וישראל ביתנו (נולד ב-1949)
23 בינואר – אהרן אוזן, שר וחבר הכנסת ישראלי, ממיסדי תמ"י (נולד ב-1924)
24 בפברואר – מרדכי ברויאר, רב ישראלי, זוכה פרס ישראל (נולד ב-1921)
8 במאי – רפי לביא, צייר ומורה לאמנות ישראלי (נולד ב-1937)
11 ביוני – הרב שג"ר (שמעון גרשון רוזנברג), ראש ישיבת שיח יצחק ופילוסוף דתי (נולד ב-1950)
19 ביוני – זאב שיף, כתב, פרשן ועיתונאי ישראלי (נולד ב-1933)
26 ביולי – סנטה יוספטל, פוליטיקאית ישראלית (נולדה ב-1912)
5 באוגוסט – עמוס מנור, לשעבר ראש השב"כ (נולד ב-1918)
14 באוגוסט – פנחס גולדשטיין - חבר הכנסת וסגן שר {נולד ב-1939}
27 באוגוסט – גד יעקבי, שר ושגריר ישראל באו"ם לשעבר (נולד ב-1935)
27 בספטמבר – ישראל סגל, עיתונאי וסופר ישראלי (נולד ב-1944)
27 בספטמבר – אברהם אלקנה כהנא שפירא, הרב הראשי לישראל (ה'תשמ"ג עד ה'תשנ"ג) וראש ישיבת מרכז הרב (נולד ב-1914)
27 בספטמבר – חנוך סמית, סטטיסטיקאי ישראלי (נולד ב-1922)
28 באוקטובר – אריה גוראל, ראש עיריית חיפה בין השנים 1978–1993 (נולד ב-1918)
30 באוקטובר – ישראל פוליאקוב, שחקן ובדרן ישראלי, חתן פרס ישראל (נולד ב-1941)
21 בדצמבר – סעדיה מרציאנו, חבר הכנסת מהפנתרים השחורים (נולד ב-1950)
הערות שוליים

↑  ורד לוביץ' ואפרת וייס, אישום: קב"ן ניסה לרגל לטובת איראן, באתר ynet, 23 בנובמבר 2007
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
ישראל פוליאקוב
טדי קולק
בילי בוב תורנטון

| --- | --- |

תורנטון, 2017
 לידה:  4 באוגוסט 1955 (בן 69) ארצות הברית הוט ספרינגס, ארקנסו שבארצות הברית
 שם לידה:  William Robert Thornton 
 סוגה מועדפת:  קאנטרי רוק, בלוז רוק 
 מדינה:  ארצות הברית 
 תקופת הפעילות:  מ-1986
 מקום לימודים:  תיכון מלברן  אוניברסיטת הנדרסון 
 בן או בת זוג:  Connie Angland (22 באוקטובר 2014–?)   לורה דרן (1997–1999) 
 צאצאים:  Harry James Thornton 
 מספר צאצאים:  4 
 פרסים והוקרה:  פרס גלובוס הזהב לשחקן הטוב ביותר - סרט דרמה (2017)  פרס אוסקר לתסריט המעובד הטוב ביותר (1997)  פרס גלובוס הזהב לשחקן הטוב ביותר - סרט דרמה (2015)  כוכב בשדרת הכוכבים בהוליווד  פרס אדגר  פרס סאטורן  פרס גילדת הכותבים של אמריקה 
 http://billybobthornton.net
 פרופיל ב-IMDb
 
ויליאם רוברט "בילי בוב" ת'ורנטון (באנגלית: William Robert "Billy Bob" Thornton; נולד ב-4 באוגוסט 1955) הוא שחקן, במאי קולנוע, מוזיקאי ומחזאי אמריקאי. זוכה פרס אוסקר לתסריט המעובד הטוב ביותר על תסריטו לסרט "סלינג בלייד" (אנ') ב-1996 ופרס גלובוס הזהב על תפקידו בסדרות "פארגו" ו"גוליית".
קורות חיים

תורנטון נולד בהוט ספרינגס, ארקנסו שבארצות הברית לווירג'יניה רוברטה, מדיום במקצועה, ולוויליאם ריימונד תורנטון, שעסק בהוראת היסטוריה ואימון כדורסל.
תורנטון הוא האח הבכור מתוך שלושה אחים. את ילדותו בילה באלפין ובמארבן שבמדינת ארקנסו.
בנעוריו היה שחקן בייסבול מצטיין וניסה את מזלו במייג'ור ליג בייסבול בקבוצת קנזס סיטי רויאלס, אך בעקבות שבר בעצם הבריח ויתר על קריירה מקצוענית.
תורנטון למד פסיכולוגיה באוניברסיטת הנדרסון בארקדלאפיה ארקנסו, אך נשר מהלימודים לאחר שני סמסטרים בלבד.
בסוף שנות ה-80 עבר תורנטון להתגורר בלוס אנג'לס במטרה לפתח את קריירת המשחק שלו. בתחילת הדרך עבד בטלמרקטינג וניהול מסעדת מזון מהיר בין אודישן לאודישן. בנוסף, תורנטון תפף ושר עם להקת רוק דרום-אפריקאית בשם "ג'אק האמר".
כאשר תורנטון עבד ככותב באירוע עסקי, פגש את במאי הסרטים בילי ויילדר, שייעץ לו לעבוד בתור תסריטאי.
קריירה > בימוי

בשנת 2012 ביים וכתב את סרטו הרביעי "המכונית של ג'יין מנספילד", דרמה עלילתית שסובבת את אווירת אלבמה של שנת 1969. בסרט השתתפו שחקנים מהשורה הראשונים, בהם רוברט דובאל, ג'ון הרט, קווין בייקון ורוברט פטריק.
קריירה > מוזיקה

תורנטון הוציא את אלבומו הראשון "Private Radio" בשנת 2001, האלבום מורכב מ-12 שירים, רובם שירי קאנטרי.
תורנטון הקדיש לאנג'לינה ג'ולי שיר מתוך האלבום, השיר נקרא "Angelina".
בשנת 2003 הוציא את אלבומו השני "The Edge of the World", שהורכב מ-17 שירים. ב-2005 הוציא את אלבומו השלישי "Hobo" שכלל 10 שירים.
ב-2007 הוציא תורנטון את אלבומו הרביעי, שנקרא "Beautiful Door". בשנה זו הקים תורנטון את להקת "The Boxmasters" יחד עם די ג'יי אנדרוס ומייקל וויין באטלר, הלהקה הוציאה שלושה אלבומים עד כה.
חיים אישיים

תורנטון מתגורר כיום בלוס אנג'לס. הוא היה נשוי שש פעמים, כולל לשחקנית אנג'לינה ג'ולי בין השנים 2000–2003. ג'ולי ותורנטון אימצו יחד ילד מקמבודיה בשם מאדוקס. לבסוף התגרשו בני הזוג, וג'ולי קיבלה משמורת ילדים על הבן.
תורנטון הוא אביהם הביולוגי של ארבעה ילדים מנישואיו: אמנדה ספייס ברומפילד (1979) מאשתו הראשונה; ויליאם וונגסטון (1993) והארי ג'יימס (1994) מאשתו הרביעית; ובלה (2004) מאשתו הנוכחית, לה נישא ב-2014, למרות הצהרות קודמות שלו על כך שאיננו מתכוון להינשא פעם נוספת.
לתורנטון שני אחים צעירים יותר, ג'ימי דון, שנפטר ב-1988 מהתקף לב; וג'ון דייוויד. אחיו המנוח של תורנטון כתב מספר שירים, שניים מהם, "Island Avenue" ו-"Emily", הוקלטו ונכנסו לאלבום הבכורה של תורנטון ב-2001.
תורנטון בהופעה, 2007
2009 בישראל

| 0 | 1 | 2 | 3 |
| --- | --- | --- | --- |
| «««  2008   2007  2006 |  דגל ישראל | 2009  בישראל |  »»»  2010   2011   2012 |
כל ערכי השנים בישראל • אירועים בולטים בעולם ב-2009 כרונולוגיה של אזור ארץ ישראל פורטל ישראל • לוח שנה של שנת 2009
2009 בישראל (ה'תשס"ט-ה'תש"ע) הייתה השנה בה מדינת ישראל ציינה 61 שנים להקמתה.
הנהגה

נשיא המדינה – שמעון פרס
ראש ממשלת ישראל  השלושים ואחת עד 31 במרץ – אהוד אולמרט,  השלושים ושתיים – בנימין נתניהו
יושב ראש הכנסת הכנסת השבע עשרה עד 30 במרץ – דליה איציק, הכנסת השמונה עשרה  – ראובן ריבלין
נשיא בית המשפט העליון – דורית ביניש
ראש המטה הכללי – גבי אשכנזי
מפכ"ל המשטרה – דודי כהן